**Výzva** **na predkladanie ponúk**

v rámci zriadeného dynamického nákupného systému (ďalej len „DNS“): **„Dodanie pohrebných truhiel pre potreby MARIANUM - Pohrebníctvo mesta Bratislavy“**

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: vo@marianum.sk

 milan.hamala@marianum.sk

Telefón: +421 2 50 700 118

1. **Všeobecná špecifikácia predmetu zákazky**

Názov: **Dodávka pohrebných truhiel 2025**

CPV:

 **Hlavný predmet**

 Hlavný slovník:

 39296100-4 Truhly

 **Doplňujúce predmety**

 Hlavný slovník:

 03419100-1 Výrobky zo stavebného dreva/reziva

 14714000-9 Cín
 19212000-5 Bavlnené tkaniny
 19243000-1 Čalúnnické textílie
 44423000-1 Rôzne výrobky

 60000000-8 Dopravné služby (bez prepravy odpadu)

Druh: Tovary, služby

Elektronická aukcia: Nie

1. **Opis predmetu zákazky**

Predmetom zákazky je dodanie pohrebných truhiel v kategórií I na obdobie 12 mesiacov v roku 2025 (od 01/ 2025 do 12/2025), v zmysle technickej špecifikácie podľa prílohy č. 2.

V zmysle VOP sa jedná o strategické tovary, nevyhnutné pre plnenie základných úloh objednávateľa vyplývajúcich z jeho činnosti.

Predmetom zákazky je dodanie kompletného sortimentu a požadovaných maximálnych objemov v zmysle prílohy č.1.1.

Umožňuje sa predložiť aj **ekvivalentné riešenia pre oblasť Materiál**. Ekvivalentný výrobok pre Materiál, ktorý je popísaný v prílohe č. 2 musí spĺňať nasledujúce vlastnosti:

**Pre požadovaný/ uvedený materiál dub:** hustota dreva minimálne 750kg/m3.

Dubové drevo výborne odoláva striedaniu vlhka a sucha. Vďačí za to uzatvorenej štruktúre buniek. Póry dreveného jadra sú zapustené tylózou, vďaka ktorej sa drevo stáva nepriepustným voči tekutinám, v našom prípade pri rozklade ľudských pozostatkov. Pre tieto pozitívne vlastnosti dubového dreva sú výrobky z neho /truhly/neporušené aj 50-60 rokov.

Z vizuálneho hľadiska je jedinečné, jeho vonkajšia časť sekundárneho xylému (mladších letokruhov) rovnako aj jeho jadro majú svetlohnedú farbu a výrazné ročné kruhy, čím pôsobí prirodzene - naturálne aj po nanesení náterových hmôt.

Dubové truhly sú určené na pochovávanie do murovaných hrobiek a krýpt, nakoľko dubové drevo je najviac odolné voči poveternostným podmienkam, hustota dubového dreva je približne 0,75g/cm3, čím je jeho štruktúra veľmi konzistentná a drevo tak nadobúda vysoký stupeň tvrdosti a odolnosti. Vďaka zvýšenému obsahu tanínu, vytvárajúceho ochranný filter okolo buniek, je dubové drevo veľmi rezistentné proti napadnutia hmyzom alebo proti plesniam. Osobitnou vlastnosťou dubového dreva je vzhľadom na trvanlivosť aj jeho reakcia na vlhkosť a vodu.

**Pre požadovaný/ uvedený materiál lipa:** hustota dreva minimálne 420kg/m3.

Lipové drevo sa vyznačuje zaujímavou štruktúrou - je bezjadrové, pórovité a homogénne. Je svetlé, belavé až nažltlé a matne sa leskne. Na radiálnych plochách sa vytvárajú drevené lúče ľahko rozpoznateľné lesklé prúžky, tzv. zrkadielka. Jeho vzor je veľmi jemný a slabo viditeľný. Povrchovou úpravou /lakovanie a morenie/ sa neprekrýva prirodzená štruktúra dreva a je mimoriadne vhodné na výrobky, ktoré si vyžadujú lakovanie vo vysokom lesku vodeodolnými lakmi. Ide o pevné drevo, ktoré je zároveň mäkké. Spojenie homogénnej štruktúry a mäkkosti je perfektné na vyrezávanie drobných detailov. Ľahká obrábateľnosť umožňuje vyrezať aj náročné tvary a detaily, preto ho s obľubou používajú rezbári.

**Pre požadovaný/ uvedený materiál topoľ :** hustota dreva minimálne 370kg/m3

Topoľové drevo je ľahšie a nie je také pevné ako lipa/ dub. Nie je vhodné na vyrezávanie detailov. Topoľové drevo po morení a lakovaní nedosiahne taký vizuálny výsledok ako pri lipovom dreve.

Pre údaj **rozmer je povolená pri ekvivalente odchýlka** +/- 0,5 %

Technická špecifikácia vyhotovenia:

1.     Na výrobu drevených truhiel bude používaný len materiál kvality 1. triedy bez sukov a bez optických výrazností:

-       Vlhkosť dreva - sušenie na 6-7 %

-       Používaný materiál pre drevené truhly :     Dub, Topoľ, Lipa,

- Používaný materiál pre sociálne truhly : lepenka, drevo, buničina,

2.     Montáž - spájanie jednotlivých dielcov  spojovacím systémom "joint nail" ( pre drevené truhly)

3.     Garantovaná nosnosť : 130 kg pri štandardných truhlách, pri nadrozmerných truhlách 350 kg. ( pre drevené truhly)

4.    Držadlá - kombinácia drevo + kov, odtieň podľa požiadaviek zákazníka ( pre drevené truhly)

5.     Povrchová úprava rakiev - lakovanie s ekologickými náterovými hmotami šetrnými k životnému prostrediu. Odtiene podľa sortimentnej ponuky a výberu zákazníka:

 svetlý, patina, tmavý a biely ( pre drevené truhly)

6.    Textilné čalúnenie - bavlnené ekologické čalúnenie z materiálu bavlna 100% white cotton - minimálne 195g/m2 ( pre drevené truhly)

7.     Nožičky - drevená zložená z 3 častí trojuholníkového tvaru. Tento druh nožičiek umožňuje jednoduchú manipuláciu s rakvou. ( pre drevené truhly)

8. Pôvod základných materiálov použitých na výrobu – krajiny EU, verejný obstarávateľ bude akceptovať aj potvrdenia o pôvode materiálov mimo EU, musia byť však doložené kompletnou sprievodnou dokumentáciou a povoleniami pre použitie v EU. Verejný obstarávateľ je oprávnený požadovať pri dodávke predloženie dôkazu o pôvode materiálu a povolenie na použitie v EÚ.

Ekvivalentný výrobok bude uchádzačom popísaný priamo formou vyplnenia posledného stĺpca prílohy č.2.

 Dodanie v termínoch: postupné dodávky podľa upresnenia ( čiastkového objednanie) 2 x týždenne

 **Termín dodania:**

Pre bežné čiastkové objednávky je termín dodania do 5 pracovných od doručenia objednávky na e-mailovú adresu

Pre mimoriadne čiastkové objednávky je termín dodania do 24 hodín od doručenia objednávky na e-mailovú adresu.

Verejný obstarávateľ navrhuje skrátené konanie na predkladanie ponúk. Uchádzač má právo na požiadanie o predĺženie lehoty na predkladanie ponúk.

Objednávka sa považuje za doručenú dodávateľovi okamihom jej doručenia dodávateľovi na dohodnutú e-mailovú adresu v zmysle čl. XI. Bodu 11.1 písm. c) a e) VOP

Podrobný opis predmetu zákazky je uvedený v prílohe č. 2 tejto výzvy. Rozsah a maximálne objemy zákazky sú uvedené v prílohe č. 1.1.

Požadujeme predloženie ponuky na kompletný sortiment a množstvá uvedené v prílohe č. 1.1 tejto výzvy

1. **Predpokladaná hodnota zákazky**

1 045 922,00 € bez DPH

1. **Rozdelenie zákazky na časti**

 Zákazka nie je rozdelená na časti

1. **Miesto a čas plnenia predmetu zákazky:**

 **Miesto:** Trnavská cesta č. 100, 821 01  Bratislava

 **Čas:** na základe objednávok obstarávateľa, doprava 2x týždenne

 **Typ zmluvného vzťahu:** Objednávka/objednávky s VOP

1. **Hlavné podmienky financovania :**

Predmet zákazky bude financovaný z vlastných zdrojov na základe faktúry. Faktúra bude mať 30-dňovú lehotu splatnosti odo dňa jej doručenia. Súčasťou faktúry bude súpis poskytnutých služieb v stanovených jednotkových množstvách. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Podmienky účasti boli požadované pri zaraďovaní do DNS

1. **Komunikácia a vysvetľovania:**

V zmysle textu výzvy na predkladanie žiadosti o zaradenie do DNS

1. **Predkladanie ponúk:**

**Lehota: do 20. 12. 2024 do 10:00 hod.**

**Spôsob: prostredníctvom systému JOSEPHINE na adrese:**

 <https://josephine.proebiz.com/sk/tender/62734/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk**.**

 Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

1. **Obsah ponuky:**

Ponuka musí obsahovať:

1. Riadne vyplnený a podpísaný návrh na plnenie kritéria ( podľa prílohy č. 1, vrátane prílohy 1.1)
2. V prípade ponuky ekvivalentných výrobkov vyplnená príloha č.2 ( vrátane vzorových fotografií predmetu zákazky /pohrebných truhiel/)

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov. Pre zjednodušenie kontroly ponuky verejný obstarávateľ požaduje predloženie prílohy č. 1.1. a prílohy č.2 ( ak bude predložená) aj v editovateľnej podobe.

1. **Kritériá na vyhodnotenie ponúk:**

Kritériom na vyhodnotenie ponúk je najlepší pomer ceny v EUR bez DPH a ponúkanej/garantovanej kvality.

Celková cena za predmet zákazky musí obsahovať všetky náklady súvisiace s predmetom zákazky.

Ponuka musí obsahovať certifikáty o pôvode a kvalite používaných materiálov.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ označí za úspešného uchádzača s najlepším návrhom na plnenie kritérií.
3. Verejný obstarávateľ si vyhradzuje právo neprijať žiadnu ponuku, o takomto postupe budú uchádzači informovaný.
4. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 – Návrh na plnenie kritéria,

Príloha č. 1.1. - Druh, počet ks, jednotkové ceny

Príloha č. 2. – Opis predmetu zákazky – technická špecifikácia, ekvivalentný výrobok

Príloha č. 3 – VOP a Vzor objednávky s VOP